Finlyandiyaning qochqinlarni qabul qilish markazlarida joy qolmadi. Bu haqda Suomenmaa gazetasi xabar bermoqda. Ayni paytda, migratsion xizmatning ma’lum qilishicha, markazlarga 9.1 ming kishi yetib kelgan, rejaning maksimal hajmi 40 foizga oshib ketgan. Fossa shahrida 200 kishiga mo‘ljallangan yangi markaz ochilgan, yaqin orada yana 7 joyda mana shunday markazlar ochilishi aytilmoqda. Temir yo‘l xizmatining ma’lum qilishicha, qochqinlar Shvetsiya orqali mamlakatning shimoliga kirib kelib, janubga tomon harakat qilmoqda.